
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ 
От проведено съвместно заседание на Постоянните комисии към Общински съвет Златоград

На 20.01.2026., (вторник) от 15:15 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: г-жа Eлмира Угорлиева – Зам.-кмет на Община Златоград, инж. Елка Чаушева – секретар на Община Златоград, г-жа Златка Цекова- Директор на дирекция „Административно-правно обслужване, общинска собственост и замеделие“, той и юрисконсулт, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда, г-жа Ирина Иванова – Директор на дирекция, г-н Юли Хаджийски – Главен инженер, г-жа Силвия Щърбова – Главен счетоводител, Диана Димитрова – Юрисконсулт, публичен изпълнител и лице по защита на личните данни. Присъстваха и кметове на с. Аламовци и с. Ерма река, г-н Николов  от МБАЛ Златоград, директори на училища, детски градини и други. 
Председателстващ съвместното редовно заседание на постоянните комисии към ОбС Златоград,  е  г-жа Романова.
Г-жа Романова: Добър ден! Уважаеми колеги, уважаеми служители в общинска администрация, уважаеми директори, кметове, с кворум от 3 постоянни комисии, откривам днешното заседание на Постоянните комисии. Изпратен Ви е дневния ред. Има ли предложение за допълнения или изменеия в дневния ред? 

Г-жа Кръстева направи предложение за допълнение в дневния ред:
· Към т. 18 от дневния ред – Молба от собствениците на таксита в община Златоград с вх. № ОС-54/19.01.2026г.

· Към т. 20 от дневния ред – Молба от жител за отпускане на еднократна финансова помощ.

Г-жа Кръстева: Едно обръщение към общинска администрация-  Очакваме докладна за „Красива България“, тъй като срокът е 10 февруари. В декември месец взехме решение за кандидатстване, но все още нямаме постъпил материал и за още една докладна. Така, че колеги, ще насроча заседание на още две постоянни комисии за понеделник, за да може да разгледаме „Красива България“ и да не се изпусне срока. Тъй като две поредни години не сме кандидатствали по „Красива България“, за предходните не знам, за да може да бъде санирана болницата. Да очакваме ли готовност от Ваша страна?

Г-жа Угорлиева: да.

Г-жа Александрова поиска в точка „Други“ да отправи питане. 
 
Г-жа Романова попита за други предложения, такива не постъпиха и тя подложи на гласуване с вдигане на ръка предложенията за допълнение в дневния ред по реда на тяхното постъпване.

· Към т. 18 от дневния ред – Молба от собствениците на таксита в община Златоград с вх. № ОС-54/19.01.2026г.

Комисията гласува с 7 гласа „за“, 0 „против“ и  0 „въздържал се“ – приема се.

· Към т. 20 от дневния ред – Молба от жител за отпускане на еднократна финансова помощ.

Комисията гласува с 7 гласа „за“, 0 „против“ и  0 „въздържал се“ – приема се.

Г-жа Романова подложи на гласуване с вдигане на ръка,  целия дневен ред, с така направените допълнения. 

Комисията гласува с 7 гласа „за“, 0 „против“ и  0 „въздържал се“ – приема се.


ДНЕВЕН РЕД:

1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.12.2025 - 31.12.2025 г.

2. Информации - отчети за изпълнение на бюджета към 31.12.2025г. четвърто тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис I“ с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка“ гр. Златоград; 8. ДГ „Радост“ гр. Златоград; 9. ДГ „Щастливо детство” с. Старцево;  10. ДГ „Детски свят“ с. Долен; 11. ДЯ „Мир“ гр. Златоград.;

3. Докладна записка относно: Определяне на мери, пасища и ливади от  Общинския поземлен фонд за индивидуално и общо ползване от собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, за стопанската 2026-2027 година., с вх.№ ОС-37/15.01.2026г. и изх.№ 61-00-19/15.01.2026г., постъпила от кмета на община Златоград.

4. Докладна записка относно: Информация, относно изпълнението на Културен календар на Община Златоград за 2025 г и Проект на Програма за Културен календар на Община Златоград за 2026 година, с вх.№ ОС-41/15.01.2026г. и изх. № 61-00-22/15.01.2026г., постъпила от кмета на община Златоград.

5. Докладна записка относно: Проект за програамата на Спортния календар за 2026 година, с вх.№ ОС-40/15.01.2026г. и изх.№ 61-00-21/15.01.2026г., постъпила от кмета на община Златоград. 

6. Отчет за дейността на МКБППМН-Златоград през 2025 година, с вх.№ ОС-38/15.01.2026г. и изх.№ 61-00-11/15.01.2026г., постъпил от Елмира Угорлиева – Пехливанова – Председател на МКБППМН Златоград.

7. Докладна записка относно: Приемане отчет за дейността на общински съвет - Златоград и неговите комисии за периода от 01.07.2025г. до 31.12.2025г., с вх.№ ОС-36/15.01.2026г., постъпила от Председателя на Общински съвет Златоград.

8. Докладна записка относно: Одобряване разходите за командировки на Кмета на Община Златоград за периода от 01.07.2025 г. до 31.12.2025 г., с вх. № ОС-26/15.01.2026г. и изх. № 61-00-9/14.01.2026г., постъпила от кмета на община Златоград.

9. Докладна записка относно: Одобряване разходите за командировки на Председателя на Общински съвет Златоград за периода от 01.07.2025г. до 31.12.2025г., с вх.№ ОС-46/15.01.2026г., постъпила от Председателя на Общински съвет Златоград.

10. Докладна записка относно: Кандидатстване на Община Златоград с проектно предложение към Фонд „Социална закрила“ по Компонент 1 „Придобиване на дълготрайни активи, текущо поддържане на материалната база и изграждане на нова, реконструкция и модернизация на съществуваща материална база за предоставяне на социални услуги“, с вх. № ОС-28/15.01.2026г. и изх. № 61-00-13/15.01.2026г., постъпила от кмета на община Златоград.

11. Докладна записка относно: Трети прием на Заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023-2027 г., с вх.№ ОС-25/15.01.2026г. и изх.№ 61-00-8/14.01.2026г., постъпила от кмета на община Златоград. 

12.  Докладна записка относно: Допусната очевидна фактическа грешка в Докладна записка за приемане на Решение № И 580/16.12.2025 г. на Общински съвет Златоград, с вх.№ ОС-30/15.01.2026г. и изх.№ 61-00-15/15.01.2026г., постъпила от кмета на община Златоград. 

13. Докладна записка относно: Отдаване под наем на общински недвижим имот в с. Старцево, общ. Златоград, с вх.№ ОС-29/15.01.2026г. и изх.№ 61-00-14/15.01.2026г., постъпила от кмета на община Златоград.

14.  Докладна записка относно: Процедура по чл.15 от Закона за устройство на територията за УПИ VІІ, кв.106 по ПУП на гр. Златоград и прекратяване на съсобственост в ПИ 31111.34.523 по Кадастрална карта на гр.Златоград по молба на Ф. Т., с вх.№ ОС-31/15.01.2026г. и изх.№ 61-00-16/15.01.2026г., постъпила от кмета на община Златоград.

15.   Докладна записка относно: Приключване на процедура по чл.15 от ЗУТ в кв.45 по ПУП на с.Старцево по молба на Р. К., с вх. № ОС-32/15.01.2026г. и изх.№ 61-00-14/15.01.2026г., постъпила от кмета на община Златоград. 

16.  Докладна записка относно: Процедура по чл.15 от Закона за устройство на територията за УПИ І и УПИ ІІ, кв.8 по ПУП на с.Ерма река по молба на „Л**** Б******** 2*****“ О**, с вх.№ ОС-44/15.01.2026г. и изх.№ 61-00-23/15.01.2026г., постъпила от кмета на община Златоград.

17.  Докладна записка относно: План–сметка за разходите за извършване на дейностите по предоставяне на услуги по чл. 62 от Закона за местни данъци и такси за 2026 г., с вх.№ ОС-24/15.01.2026г. и изх.№ 61-00-7/14.01.2026г., постъпила от кмета на община Златоград.

18.  Молби и жалби от жители на Община Златоград;

19.  Други

· Писмо относно: Изпращане на документи във връзка с проведено на 12.01.2026 г. извънредно неприсъствено заседание на Общото събрание на Асоциацията по ВиК на обособената територия, обслужвана от „В**“ Е*** гр. Смолян, с вх.№ ОС-17/13.01.2026г., постъпили от Областен управител на област Смолян и Председател на Асоциация по ВиК на обособена територия обслужвана от „В**“ Е*** гр. Смолян.

· Доклад № ДИД4-СМ-18-[1]/28.11.2025г. на Агенция държавна финансова инспекция за извършена финансова инспекция на С* „С*. к**** Б****** *“ с. Старцево, общ. Златоград, с вх.№ ОС-45/15.01.2026г.


20.  Молби за еднократна финансова помощ.


***************************************************************************

По т.1. от дневния ред: Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.12.2025 - 31.12.2025 г.

Г-жа Романова попита общинските съветници има ли въпроси и коментари по представените справки, такива не постъпиха. Тя попита представителя на болницата има ли нещо, което иска да допълни. 
Г-н Николов отговори, че няма. 

Г-жа Кръстева: Проведени ли са разговори между болницата и между кмета на общината, общинска администрация за изясняване, кои части са  приоритет  по „Красива България“? 

Г-жа Угорлиева: В процеса на подготовка на проектното предложение инж. Хаджийски направи такава среща в болницата, където се обходиха съответните корпуси, за които е възложено изготвянето на енергийно обследване и съответно докладите. Чакаме да получим в края на тази седмица изготвените всички такива технически документации, които са необходими да оформим проектното предложение и съвместно с управата на болницата да уточним кои обекти приоритетно да се започне тяхното поетапно изпълнение, реализиране. Защото стойността е твърде голяма, поне на база енергийното обследване. В рамките на един бюджет, няма да се случи. 

Г-жа Кръстева: Значи за приоритетните части още не е проведен разговор.  Вие споделихте, че има проблем, че сумата е голяма и трябва да имате яснота, тъй като няма време. Остава понеделник -крайния срок. 

Г-жа Угорлиева: Трябва да се види каква е стойността на всички отделни, за да можем да разделим самостоятелни обекти, за да се получат изпълнение във вид, който да позволи въвеждането на етапна експлоатация. Знаем кои части са необходими, имат належаща нужда първо с тях да се започне. Разделя се стойността от целия проект с тях и ще Ви бъде предоставено. Мисля, че още към момента на подготовка на документацията инж. Хаджийски знае кои части трябва да бъдат правени и д-р Личев. 

Г-жа Романова попита за други въпроси, такива не постъпиха и тя зачете проекта на решение, след което подложи на гласуване с вдигане на ръка. 

Комисиите гласуваха проекта на решение с 7 гласа „за“, 0 „против“ и  0 „въздържал се“ –приема се.

*************************************

По т.2 от дневния ред:  Информации - отчети за изпълнение на бюджета към 31.12.2025г. четвърто тримесечие на: 1. Кметство с. Старцево; 2. СУ „Антим І-ви” гр. Златоград; 3. ОУ „Васил Левски“ гр. Златоград; 4. СУ „Св. княз Борис I“ с. Старцево; 5. ОУ „Васил Левски“ с. Ерма река; 6. ОУ „Св. Св. Кирил и Методий“ с. Долен; 7. ДГ „Снежанка“ гр. Златоград; 8. ДГ „Радост“ гр. Златоград; 9. ДГ „Щастливо детство” с. Старцево;  10. ДГ „Детски свят“ с. Долен; 11. ДЯ „Мир“ гр. Златоград.;

Г-жа Романова попита присъстващите директори имат ли нещо, което искат да споделят. Не постъпиха коментари от тяхна страна. Попита общинските съветници за  въпроси и коментари, такива не постъпиха и тя зачете проекта на решение, след което подложи на гласуване с вдигане на ръка. 

Комисиите гласуваха проекта на решение с 7 гласа „за“, 0 „против“ и  0 „въздържал се“ –приема се.

***************************************

По т.3 от дневния ред:   Докладна записка относно: Определяне на мери, пасища и ливади от  Общинския поземлен фонд за индивидуално и общо ползване от собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, за стопанската 2026-2027 година., с вх.№ ОС-37/15.01.2026г. и изх.№ 61-00-19/15.01.2026г., постъпила от кмета на община Златоград.

Г-жа Цекова представи докладната записка.

Не постъпиха въпроси и коментари по точката. 

Комисиите гласуваха проектите на решение с 7 гласа „за“, 0 „против“ и  0 „въздържал се“ – приема се.

************************************************
По т.4 от дневния ред:  Докладна записка относно: Информация, относно изпълнението на Културен календар на Община Златоград за 2025 г и Проект на програма за Културен календар на Община Златоград за 2026 година, с вх.№ ОС-41/15.01.2026г. и изх.№ 61-00-22/15.01.2026г., постъпила от кмета на община Златоград.

Г-жа Романова даде думата на г-жа Кръстева. 

Г-жа Кръстева: Аз искам да знам каква е сумата, която е изразходвана за Културния календар за 2025 година и защо за 2026 година не се посочват съответните суми за съответните празници. За заседанието да бъде представен Културен календар със сума за всеки един празник. А сега ако може да ми отговорите за 2025 година, каква е сумата изразходена за Културния календар?

Г-жа Мангарудова: Уважаеми госпожи и господа Общински съветници, сумата, която е изразходвана за Културния календар за 2025 година на община Златоград е в размер на 132 575, като вътре включва финансиране от бюджета на общината приет с решение на Общински съвет – 53 000 и постъпили дарения за съответните направления по празници през годината. 

Г-жа Кръстева: Г-жо Мангарудова,  ще помоля за заседанието на Общински съвет за всеки един празник да бъде конкретизирана сумата, която е изразходена за 2025 година. Предлагам да бъде представен Културният календар със съответни суми за 2026 година. Това, че ще бъде разчетен в Културния календар означава, че тази сума после ще бъде включена в бюджета 2026 година, което според мен не е пречка да бъде прието предварително и след това да бъде включено в бюджета за 2026 г.

Г-жа Романова подложи на гласуване точката да бъде допусната до заседание.  

Комисиите гласуваха точката да се допусне до заседание с 7 гласа „за“, 0 „против“ и  0 „въздържал се“ 

**************************************

По т.5 от дневния ред:  Докладна записка относно: Проект за програмата на Спортния календар за 2026 година, с вх.№ ОС-40/15.01.2026г. и изх.№ 61-00-21/15.01.2026г., постъпила от кмета на община Златоград. 

Не постъпиха въпроси и коментари. 
Комисиите гласуваха проекта на решение с 7 гласа „за“, 0 „против“ и  0 „въздържал се“ 

*************************************

[bookmark: _GoBack]По т.6 от дневния ред:  Отчет за дейността на МКБППМН-Златоград през 2025 година, с вх.№ ОС-38/15.01.2026г. и изх.№ 61-00-11/15.01.2026г., постъпил от Елмира Угорлиева – Пехливанова – Председател на МКБППМН Златоград.

Г-жа Романова: Тъй като тук гледам сумите – „Възнаграждения на обществени възпитатели“, 4 броя – 12 316 лева. Същевременно издръжка и превенция, консумативи, канцеларски материали – 13 383 лева.  Малко повече информация да ми кажете какво се купува толкова, тези канцеларски материали или справка до заседанието. 

Г-жа Угорлиева: Само да кажа, че та не са само канцеларски материали и консумативи, а и дейности по превенция. Тоест провеждане на всички тези мероприятия, които са описани в отчета. 

Г-жа Романова: Добре искам до заседание справка. Тук нямаме проект за решение.  


******************************************
По т.7 от дневния ред:  Докладна записка относно: Приемане отчет за дейността на общински съвет - Златоград и неговите комисии за периода от 01.07.2025г. до 31.12.2025г., с вх.№ ОС-36/15.01.2026г., постъпила от Председателя на Общински съвет Златоград.
Г-жа Романова даде думата на г-жа Кръстева. 

Г-жа Кръстева: Колеги, предоставен Ви е отчета. Като акцент продължава работата между Общински съвет и между кмет и администрация да е изключително затруднена. Почти липсва всякакъв диалог между Общински съвет и общинска администрация. Както виждате, започваме и днешното заседание с неявяването на кмета на общината на заседанието и не са посочени никакви причини поради отсъствието му, което показва отношението му и липсата на желания за диалог с Общински съвет Златоград. Също бих искала да кажа, че изключително трудно Общински съвет получава информация от кмета на общината. Както всички знаете от месец май не са предоставени заложените в правилника за дейността на работа на Общински съвет и общинска администрация, справки за неразплатени, справки за материали, външни услуги, просрочени задължения, които продължават да не се предоставят на Общински съвет Златоград. Питанията, които са зададени от общинските съветници,  част от тях не получават отговор от кмета на общината. Молби и жалби на жители на общината също със забавяне ли за част от тях не получаваме отговори. Справките, просто искам да бъде протоколирано, ще бъдат ли предоставени за заседанието на Общински съвет…..Няма да бъдат предоставени. Така, че продължава работата да е изключително затруднена. Благодаря на колегите общински съветници, че до ден днешен не е пропуснато провеждане на  заседание на постоянни комисии и на заседание на Общински съвет. Въпреки всичко колеги, успяваме да вземаме решения, които са изключително важни за жителите на община Златоград. На днешното заседание, като пример Ви го давам, ще бъде разгледана План- сметката на община Златоград за 2026 година, което е един изключително важен елемент от действащите нормативни документи за общината. Както виждате, няма го кмета. Ще бъде разгледано искането за участието на ул. „Иван Вазов“ в село Ерма река, за което ние имаме взето решение, но се получава проблем, който трябва да бъде разрешен. Ще бъде разгледано участието на Центъра за социална рехабилитация за съфинансиране и още куп други важни докладни. Ще бъдат разгледани и молби на жители на община Златоград, но явно има незаинтересованост. Аз благодаря на колегите, които с отговорност подхождат и се провеждат, както постоянните комисии, така се провеждат и редовни заседания на Общински съвет Златоград. Благодаря! Обръщам се към кмета на общината, това че се говори за диалог да бъде на дела, а не на думи, защото на хората им омръзна да слушат празни обещания и приказки, а всички се надяват на действия. Да показваме, че със своите действия работим за община Златоград. Ние общинските съветници сме винаги на линия, на разположение. Досега не е имало искане за заседание или искане за комисии и Общински съвет да не е провел такова. Благодаря Ви, колеги, още веднъж!


Г-жа Романова попита за въпроси и коментари, такива не постъпиха и тя подложи на гласуване с вдигане на ръка проекта на решение. 
  
Комисиите гласуваха проекта на решение с 7 гласа „за“, 0 „против“ и  0 „въздържал се“ 

 
*********************
По т.8 от дневния ред: Докладна записка относно: Одобряване разходите за командировки на Кмета на Община Златоград за периода от 01.07.2025 г. до 31.12.2025 г., с вх. № ОС-26/15.01.2026г. и изх. № 61-00-9/14.01.2026г., постъпила от кмета на община Златоград.

Не постъпиха въпроси и коментари по докладната записка.


Комисиите гласуваха проекта на решение с 7 гласа „за“, 0 „против“ и  0 „въздържал се“

***************************
По т.9 от дневния ред: Докладна записка относно: Одобряване разходите за командировки на Председателя на Общински съвет Златоград за периода от 01.07.2025г. до 31.12.2025г., с вх.№ ОС-46/15.01.2026г., постъпила от Председателя на Общински съвет Златоград.

Не постъпиха въпроси и коментари. 

Комисиите гласуваха проекта на решение с 7 гласа „за“, 0 „против“ и  0 „въздържал се“

*************************
По т.10 от дневния ред: Докладна записка относно: Кандидатстване на Община Златоград с проектно предложение към Фонд „Социална закрила“ по Компонент 1 „Придобиване на дълготрайни активи, текущо поддържане на материалната база и изграждане на нова, реконструкция и модернизация на съществуваща материална база за предоставяне на социални услуги“, с вх. № ОС-28/15.01.2026г. и изх. № 61-00-13/15.01.2026г., постъпила от кмета на община Златоград.

Г-жа Кръстева: Колеги, последния път при посещението ми в Центъра за социална рехабилитация хората споделиха, че искат да им бъде разширено пространството, тъй като в момента вече е доста тясно. И тъй като се изгражда новата част за Центъра за социална рехабилитация, поех ангажимента, че това ще бъде направено с подкрепата на Общински съвет. Тъй като сме задължени да има достъпна архитектурна среда, Центъра за социална рехабилитация ще кандидатстват за изграждането на асансьор, но трябва да имаме 10 % съфинансиране към това проектно предложение. Аз предлагам да бъде подкрепено, защото използваме финансиране, което е извън бюджета на общината за останалата част.  

Г-жа Романова попита за въпроси.   

Не постъпиха въпроси.

Комисиите гласуваха проекта на решение с 7 гласа „за“, 0 „против“ и  0 „въздържал се“

*************************
По т.11 от дневния ред: Докладна записка относно: Трети прием на Заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023-2027 г., с вх.№ ОС-25/15.01.2026г. и изх.№ 61-00-8/14.01.2026г., постъпила от кмета на община Златоград

Г-жа Романова даде думата на г-жа Кръстева.

Г-жа Кръстева: Аз имам въпрос. Става въпрос за ул. „Иван Вазов“, която е 2 400 000 лева, за което има решение на Общински съвет от месец март, ако не се лъжа 2025 година. Въпросът ми е: Защо се налага да се взема повторно решение? Сменени са изискванията по програмата или тогава не сме обърнали внимание какъв вид е посочения участък, ул. „Иван Вазов“ общински път ли е или улична мрежа? От къде се получава този проблем?

Г-жа Угорлиева: Да, миналата година с решение на Общински съвет по предложение на кмета кандидатствахме с няколко обекта за финансиране по тази програма. Тези няколко обекта улична мрежа са обединени в три проектни предложения. Едното проектно предложение включва реконструкция, рехабилитация на улици в Ерма река и Старцево, за което става въпрос. Другото проектно предложение са улици в гр. Златоград, вие ги знаете. Първото проектно предложение, което Ви казах обединяваме обектите. Така са направени, за да могат да получат необходимия брой точки, за да минат към съответно административно, да преминат административната оценка и да получат финансиране. Първите два проекта получиха одобрения. Административен договор за предоставяне на безвъзмездна финансова помощ е подписан и започва реализация. С третото проектно предложение, което касае ул. „Иван Вазов“ в Ерма река имаме комуникация с финансиращата институция, че частта, която ние сме я включили в рамките на урбанизираната територия на населеното място, което е ул. „Иван Вазов“ попада в общинския път Ерма река – Марзян и не може да бъде изключена от този път, като самостоятелна улица. Финансирането не е отказано. За да получи одобрение и финансиране просто трябва да бъде сменено наименованието като общински път, а не общинска улица. Поради тази причина, ние предлагаме този проект да бъде отделен на два отделни, да се подадат две отделни заявления, ул. „Люлин“ и общински път Ерма река. Крайният срок за кандидатстване е януари месец тази година и ако го подкрепите това предложение, отправяме към вас искане да се допусне предварителното му изпълнение, както и допълнителните разходи, които са необходими, те са допустими разходи от програмата за извършване на одит за пътна безопасност във връзка с подготовка вече на проектно предложение.

Г-жа Кръстева: Аз не получих отговор на въпроса. Тогава същите ли са били условията или са сменени условията и тогава кой не е видял изискванията на условията на програмата, ако са били същите, както до сега. 

Г-жа Угорлиева: Условията са същите.

Г-жа Кръстева: Значи нещо сме пропуснали при кандидатстването с тази улица.

Г-жа Угорлиева: При нас съществува информация за ул. „Иван Вазов“, такива и в регистрите на населеното място, при адресната регистрация ул. „Иван Вазов“.

Г-жа Чаушева: Тази отсечка в строителните граници на Ерма река има две функции. Улица в строителни граници и общински пък, като такъв определен в едно постановление на решение на Министерски съвет от 2006 година, така че се дава приоритет на общинския път пред улицата. Знаели сме го, ние мислехме, че и улицата….тя е допустима и в двата си варианта, но има сега фонда дава приоритет на общинските пътища.

Г-жа Кръстева: Късно виждаме какво сме пропуснали и забавяме финансирането на улиците, макар че има решение на Общински съвет. Не сме видели тънкостите и се налага следваща година да вземаме решение и това забавя финансирането.  

Г-жа Угорлиева: Не забавя нищо, защото срока е до 30 януари. 

Г-жа Кръстева: Ние ако не вземем решение сега тази улица няма да бъде финансирана.

Г-жа Угорлиева: За да се финансира пък другата улица, ул. „Люлин“, ние комбинираме улици, които носят по-голям брой точки, за да може например ул. „Люлин“ да получи и тя допълнително финансиране, по-голям брой точки обединявайки с ул. „Иван Вазов“. Сега, както виждате в проекта за решение и обосновката сме посочили съответствие с Плана за интегрирано развитие на община Златоград, което дава допълнителен брой точки, за да може да мине етапа на оценка и съответно подписване на договор за финансиране, отделяйки ги самостоятелно обектите.    

Г-жа Кръстева: Добре ли сте го проучили сега?

Г-жа Угорлиева: Да.

Г-н Симеонов: Тоест няма опасност сега отделяйки „Люлин“ да изпадне от тези точки, които първоначално са.

Г-жа Угорлиева: Вкарахме други компоненти. 

Г-жа Романова: Когато се прави проект нали има насоки кое дава точки, кое не дава точки. Защо не сте ги гледали в началото? 

Г-жа Угорлиева: Гледани са в началото.

Г-жа Романова: И пак сме ги преправяли. Не сме ги разбрали най-вероятно. 

Г-н Симеонов предложи прекратяване на разискванията. 

Г-жа Угорлиева: Не е неразбрано, разбрано е. 

Г-жа Романова: Защо се налага тогава поправки?

Г-жа Угорлиева: Защото, когато има съвпадение на обекти в улица и общински път инж. Чаушева каза, гледа се общинския път.

Г-жа Кръстева: Една година по-късно се налага да си уточним какво носи повече точки.
Г-жа Романова подложи на гласуване предложението на г-н Симеонов за прекратяване на разискванията. 
                                                                                                                                                                                                                                             
Комисиите гласуваха предложението за прекратяване на разискванията с 7 гласа „за“, 0 „против“ и  0 „въздържал се“

Г-жа Романова подложи на гласуване трите проекта на решение. 

Комисиите гласуваха трите проекта на решение с 7 гласа „за“, 0 „против“ и  0 „въздържал се“


***********************
По т.12 от дневния ред: Докладна записка относно: Допусната очевидна фактическа грешка в Докладна записка за приемане на Решение № И 580/16.12.2025 г. на Общински съвет Златоград, с вх.№ ОС-30/15.01.2026г. и изх.№ 61-00-15/15.01.2026г., постъпила от кмета на община Златоград.
Комисията гласува предложението с 8 гласа „за“, 0 „против“ и  0 „въздържал се“

Не постъпиха въпроси и коментари по точката.

Комисиите гласуваха проекта на решение с 7 гласа „за“, 0 „против“ и  0 „въздържал се“

*********************************
По т.13 от дневния ред:  Докладна записка относно: Отдаване под наем на общински недвижим имот в с. Старцево, общ. Златоград, с вх.№ ОС-29/15.01.2026г. и изх.№ 61-00-14/15.01.2026г., постъпила от кмета на община Златоград.

Г-жа Цекова представи докладната записка.

Г-н Иванов: Имаме взето решение за промяна на Наредба 2 и Наредба 8, има ли направено нещо в тази посока или само тук сумата е превалутирана?

Г-жа Цекова отговори, че е само превалутирана. 

Г-жа Кръстева: До заседанието да ни дадете информация, какво се случва с решението, което сме взели за промяна на Наредба 2 и промяна на Наредба 8.

Г-жа Романова подложи на гласуване докладната записка да се допусне до заседание. 
 
Комисиите гласуваха точката да бъде допусната до заседание с 7 гласа „за“, 0 „против“ и  0 „въздържал се“

**********************************

По т.14 от дневния ред: Докладна записка относно: Процедура по чл.15 от Закона за устройство на територията за УПИ VІІ, кв.106 по ПУП на гр. Златоград и прекратяване на съсобственост в ПИ 31111.34.523 по Кадастрална карта на гр.Златоград по молба на Ф. Т., с вх.№ ОС-31/15.01.2026г. и изх.№ 61-00-16/15.01.2026г., постъпила от кмета на община Златоград.

Г-жа Цекова представи докладната записка. 

Г-жа Хаджийска предложи точката да се допусна до заседание. 

Г-жа Романова подложи на гласуване предложението на г-жа Хаджийска, точката да се допусне до заседание. 

Комисиите гласуваха точката да бъде допусната до заседание с 7 гласа „за“, 0 „против“ и  0 „въздържал се“
******************************
По т.15 от дневния ред: Докладна записка относно: Приключване на процедура по чл.15 от ЗУТ в кв.45 по ПУП на с.Старцево по молба на Р. К., с вх. № ОС-32/15.01.2026г. и изх.№ 61-00-14/15.01.2026г., постъпила от кмета на община Златоград.

Г-жа Цекова представи докладната записка. 

Комисиите гласуваха точката да бъде допусната до заседание с 7 гласа „за“, 0 „против“ и  0 „въздържал се“

****************************

По т.16 от дневния ред: Докладна записка относно: Процедура по чл.15 от Закона за устройство на територията за УПИ І и УПИ ІІ, кв.8 по ПУП на с.Ерма река по молба на „Л*** Б****** ****“ ***, с вх.№ ОС-44/15.01.2026г. и изх.№ 61-00-23/15.01.2026г., постъпила от кмета на община Златоград.

Г-жа Цекова представи докладната записка.

Комисиите гласуваха точката да бъде допусната до заседание с 7 гласа „за“, 0 „против“ и  0 „въздържал се“

Инж. Хаджийски: Улицата е реализирана в габаритите си, само че е изместена на нагоре, пак в общинско си място, но просто е изместена. Остатъчето, което остава от нереализираната част това се предлага. Не се засяга габарита на улицата.

****************************

По т.17 от дневния ред:  Докладна записка относно: План–сметка за разходите за извършване на дейностите по предоставяне на услуги по чл. 62 от Закона за местни данъци и такси за 2026 г., с вх.№ ОС-24/15.01.2026г. и изх.№ 61-00-7/14.01.2026г., постъпила от кмета на община Златоград.

Г-жа Романова даде думата на г-жа Угорлиева да представи докладната записка. 

Г-жа Угорлиева: План-сметката за 2026 година е същата в приходната си част както в миналогодишната. В разходната си част тя е различна, като разликата идва от утвърдените цени на услугата, която ние плащаме в Регионално депо, което обслужва трите общини – Мадан, Златоград и Неделино. Ние сме длъжни да плащаме тези разходи, при положение, че ползваме тази услуга. В тази докладна записка сме описали всеки един разход, такъв какъвто го дължим по реални количества. 

Г-жа Кръстева: Г-жо Угорлиева, представете план-сметката в цифри. Колко искате да бъде? Колко е дофинансирането, което искате? Кое налага дофинансирането  обяснете, тъй като има голям обществен интерес? Точно това за план-сметката е важно и касае разходи, които жителите на община Златоград ще правят. Дайте по-конкретни обяснения.

Г-жа Угорлиева: Понеже, както казах в приходната си част, тя не се променя, тя е същата. План сметката в размер на 628 060,00 евро, в това число 358 096 евро финансирани от такса битови отпадъци и 269 964 евро финансирани от други общински приходи от бюджета. Сега в детайли по разходите г-жа Хаджиева е тук може да отговоря на въпроси. 

Г-жа Кръстева: Дофинансирането за 2024 година колко е било, за 2025 година колко е било и за 2026 година колко ще бъде? Кое налага увеличението, защото доста голямо е дофинансирането от общинския бюджет? Това са 269 000, близо 500 или 600 хиляди лева. Искате дофинансиране от общинския бюджет, което никак не е малко като сума. Искаме по дейности- къде се увеличава разхода, за да се налага толкова голямо дофинансиране. Всяка една дейност колко налага дофинансиране за 2026 година? Поради каква причини, увеличение на цени на депо, увеличение на бензини и така нататък.

Г-жа Угорлиева: Точно така, това е основната причината за разликата в разходната част. План-сметката за 2025 година общо е била – 546 874 евро. План-сметката, която предлагаме за 2026 година е 628 060 евро, като разликата е 14% увеличение, това е 81 186 евро. Основните фактори за нарастване на разходите, както каза г-жа Кръстева, те са точно тези. За сметосъбиране и транспортиране, за третиране на отпадъците и за честотата на обществените територии. За третиране на отпадъците има по-висока такса депониране – от 45,64 евро на тон през 2025 година, през 2026 година е 52,38 евро на тон. Увеличени цени за третиране от 68,50 евро на тон на 79,08 евро на тон. Увеличена цена за компостиране 77,31 евро на тон на 98,86 евро на тон. Увеличено прогнозно количество отпадъци - 2 070 тона 2025 г., 2150 тона 2026 година. И отчисленията, те остават не променени отчисленията. Предвидено е закупувано на повече съдове – кофи и контейнери и има завишени разходи за ремонти на сметосъбиращата  техника от 6826 евро 2025 година на 11 190 евро за 2026 година. 

Г-жа Кръстева: Тъй като ги посочихте колко са увеличенията, 2070 тона са били през 2025година, вие прогнозирате увеличение на 2150 тона. Дайте ми точни и конкретни суми от 45,44 евро, което се е увеличило за тези тонажи каква е сумата, с която искаме увеличение на такса смет за 2026 година. За сметосъбиране туко-що посочените, аз последно успях да запиша от 77,31 става 99,68 и изброените всички дейности. Искам да ми кажете колко са били в 2025 и с колко ще се завишат 2026 година, за да видим сумата, която искате за увеличение откъде идва. Защото аз пак ще Ви кажа, за мен план-сметките за община Златоград са твърде високи. Считано от 2023, 2024 и 2025г. Аз за кой ли път ще Ви дам съседната община Кирково с 44 населени места. Аз знам 44, ще го уточним, 72 казва г-н Гюнелиев. Тяхната план-сметка, доколкото разбрах за 2025 година е била 920 000лева, а нашата 1 200 000лева. Аз не мога да си го обясня. Убедете ме от къде идва тази висока план-сметка на Община Златоград. 

Г-жа Александрова:  Аз по табличката отзад гледам общо разходи и деля на годишно количество битови отпадъци и ми се получава 292 евро на тон. Правя сравнението с кризата с боклука в София и цените, които говорят за извозване на тон, които са 203 лева на тон срещу 292 евро на тон. Аз ли бъркам или е високо? Говорят, че там има криза и че тази сума от 428 лева за извозване на тон боклук е много, нали така? Че имат договори на 203, а тук на мен ми се получава 292 евро на тон. Деля общи разходи на годишно количество битови отпадъци и се получава 292 евро на тон или това са 580 лева срещу 203 лева на тон извозване в София.

Г-н Иванов: Аз бих искал до заседание да се представи една разшифровка за почистване на улици, площади, алеи, паркове. Каква сума е изразходена за 2025 година и за кои участъци конкретно?   

Г-жа Хаджиева: Уважаема г-жа Кръстева, уважаеми дами и господа общински съветници, г-жо Кръстева конкретно към вашия въпрос, разбивка на разходите за третиране на отпадъците точно към момента не можем да предоставим, но на сесия можем. Тъй като в новата план сметка, която е по образец на Министерство на финансите беше разработена през 2024, разходите вече тук са обединени и не са така, както бяха до нас, но можем да ги предоставим.    

Г-жа Кръстева: Само едно уточнение, тъй като в питанията има едно питане от Александър Илийков за разшифровка на разходи за външни услуги в дейност Чистота за 2023, 2024 и 2025 година, ако е възможно до заседанието да получим отговор. Защото, все пак приемаме план-сметка с много голямо до финансиране от общинския бюджет и е нормално да задаваме въпроси – Какво налага толкова голямо до финансиране? Това са 600 000.

Г-жа Хаджийска: Уважаеми колеги, уважаема г-жо Хаджиева, първият ми въпрос е към Вас. Увеличено прогнозно количество отпадъци, планувате за 2026 година община Златоград да генерира 80 тона повече отпадъци. Какви са мотивите и как преценихте, че община Златоград в тази календарна година ще генерира 80 тона отпадъци повече? Първият ми въпрос, имам още ако може на този да ми се отговори. 

Г-жа Хаджиева: Плануваното количество за 2026 година е на база на генерираното количество битови отпадъци за тази година. Към 31 януари то е 2153 тона, а през последните години наблюдаваме повишаване на количеството не намаляване. Въпреки, че през години сме намалявали прогнозното количество отпадъци, но то както през 2025 година беше заложено 2070 тона, не напротив има увеличение на отпадъка. 

Г-н Симеонов: Аз като леко допълнение към тази тема за количествата. Беше посочено в минали години и усилията, които се полагат и от администрацията и с апел към гражданите за разделно събиране, именно с идеята количеството да се намаля. Вие туко-що споменахте, че опита показва, че се увеличават. Смятате ли, че има още поле за дейности и за действия от страна на администрацията към реално намаляване на количествата. Защото явно, че нещо или не сме се справили добре, говоря като община, тук не коментирам администрация, с тази задача да се работи за по-активно разделно събиране с цел, като крайна мярка да се получи намаляване или диагнозата е, че ще вървим само в посока нагоре, съответно сметките ще бъдат по-високи. Благодаря!

Г-н Гюнелиев: Аз искам до заседание, ако може да ми се даде отчетност колко приходи има от разделното събиране, колко тона хартия, пластмаси, стъкло, като тонаж колко сте събрали, колко сте продали? 

Г-жа Хаджийска: Аз съм много неприятно изненада от това, че през 2025 година отчитате толкова голяма разлика от плануваното, защото по спомен, но за сесия ще се подготвя по-добре, всяка година ние отчитахме добри резултати в третирането на битови отпадъци, извозване, благодарение на така нареченото разделно събиране. И сега изведнъж тази година разбираме, че близо 80 тона повече от плануваното, което е ужасяващо за мен. Но пък към въпроса на г-н Гюнелиев, които пита какво се издали и какви са приходите, аз ще разширя, ако може в същата справка по отношение на разделното събиране. Каква сума е изразходила община Златоград за разделното събиране на отпадъци за 2024, 2025 година? Тоест казано по просто, събирането на разделните отпадъци е дейност, която гълта пари. Безплатен обяд няма никъде, нали? Тоест колата, шофьора, товарача, лицето, което записва, поне 4 души ангажирани. Отделно наема и всичко, което е изразходвано за така нареченото разделно събиране от врата на врата. Защото аз съм човек, който събира разделно от началото на обявената акция, с мисълта, че намаляваме количеството на отпадъците. А вие днес направо ме разбихте с идеята, че ние имаме 80 тона повече, па за тази 2026 година плануваме толкова много. Объркаха ни се представите. Повярвайте на мен, която следа тези неща, а какво остава за хората, които просто чуват, че видите ли уж събираме разделно пък имаме повече отпадъци. Плащаме да събираме разделно, пък в същото време плащаме и извозваме, и третираме там по схемата, която е задължителна по закон с 80 тона повече. Това е ужасно състояние за община Златоград. 80 тона по 300 евро грубо си направете сметка за колко пари става въпрос. Може ли да ми се предостави, обаче много така, ако трябва сега съгласувайте, вие и без това си пишете там, чатите си с кмета дали ще Ви разреши подобна информация. Ще можете ли и ще имате ли такова разрешение на заседанието във вторник – Каква сума е изразходвана за разделното събиране на отпадъци плюс онова, което г-н Гюнелиев поиска. Но искам тук да ми кажете да или не.

Г-жа Угорлиева: В абсолютен унисон с коментара на г-жа Хаджийска. Наистина полагаме усилия за разделно събиране на отпадъците, аз също като Вас от самото начало събирам, изключително стриктно разделям отпадъците. Наблюдава се наистина отговорно събиране на разделно на отпадъците сред жителите на град на Златоград. По населените места това ни е изключително трудно да го приложим. Представете си обаче, ние ще Ви направим тази справка, но към нея бих искала да Ви предложа да добавим и с какво количество отпадъци, ако го нямаше това разделно събиране ние щяхме да утежним общинския бюджет, ако го депонирахме на регионалното депо и тези отпадъци, които ние разделно ги предоставяме за обработка и третиране на външна фирма. Абсолютно в унисон на това, което казвате г-жо Хаджийска, трябва да има отговорност от цялото местно население. Вярно Златоград е станал много търсена туристическа дестинация. Има много голяма посещаемост от страна на туристите. Генерират се много повече отпадъци, но в града много отговорно се събира разделно. По малките населени места е изключително трудно това да го приложим. И от тук идва нашата фактология, която вие казахте, че за съжаление тонажа отпадък се увеличава вместо да се намаля. Но отново пак да повторя, много повече щеше да бъде без разделно събраният отпадък. 

Г-жа Хаджийска: Г-жо Угорлиева, не насочвам персонално към Вас репликата си. Първо не смятам, че увеличението на туристите води до 80 тона боклук повече и ми звучи много грозно като коментар. Колкото до населените места, аз за ента година ще Ви кажа, че в тези населени места има кметства, има кметове, има администрация. В тези населени места, в част от тях доколкото ми е известно, работодател е кмета на общината. Ако той не може да възложи на работниците си да контролират един изключително важен и съществен въпрос, толкова по-зле за кмета. Защото Старцево има кмет, Ерма има кмет. Старцево има служители в кметството, Ерма има служители в кметството, Аламовци, Долен. Какво правят кметовете и служителите там? Те са Ваши кметове. Кметове на администрацията и Вие може да им възложите стриктно да следят тези неща. Да, трудно е, но още по-трудно е за Златоград и за хората, които живеят в апартаменти. Да говори, че и в Старцево го изключвам, че има един блок с апартаменти, но Долен, Аламовци, те живеят в къщи и събирането на разделно отпадъците е възможно и далеч по-добро и по-лесно в такива къщи, отколкото в апартаменти. Щом кметовете не могат да се справят с това, ами не си вършат работата и не си върши работата и главата. Спрете да ни убеждавате. Още повече, че хората в Златоград плащат много по-високи такси, отколкото хората в населените места. Тоест веднъж ние им плащаме по-високи такси, втори път събираме разделно, а там не може да се регулира. Ами аз си мисля, че това е организационна работа, работа на кметовете на населеното място. Те са тези, които ще мотивират хората в селото да събират разделно. Те са тези, които ако трябва, когато отива колата да събира отпадъци да се изправят и да го проконтролират. Защото е много лесно да кажеш аз съм кмет на еди кое си и дайте седя си. Не става така. И да забравим това, защото наистина, ако тази година сме отложили, да речем догодина сигурно няма да отложим. Но аз не искам да нося на гърба си никого. Искам да си плащам за моя боклук по реда, по който плащат нормалните хора. Затова, че аз събирам отделно, никой не ми прави отстъпки. Колко бяха обещанията на кмета, помните ли? От години, от как го въведохме. Събираме разделно, пък някой ходи и записва колко чували са взели от нас, от вас, от вас или там от останалите хора. Каква ми е ползата, че събирам разделно? Че по-лесно ми е грабвай торбата и я мятай в това. И ако тук е въпрос до съзнание, защото аз така го разбирам и до идея да съберем по-малко отпадъци, ами ние сме се провалили в това. Ние сме се провалили като община в идеята за разделното събиране, щом генерираме 80 тона повече отпадъци. И персонално няма какво да носим отговорности. Крайно време е всеки да си поеме отговорността и няма да се съглася, че разделно събраните отпадъци, пак ще го кажа и миналата година го казах, и по-миналата, и още по-миналата, ще си донесе всички тетрадки, в които си отбелязвам и ще Ви кажа и какво съм казала, че няма безплатен обяд. Какво значи? Идват четири човека, събират ми моя разделно събран боклук и го подаряват на една фирма. Защото онази фирма дори не Ви дава пари да си купите найлоновите чували, които ни оставяте по домовете. То това е много хубава работа, голям бизнес и на общината й е все тая. Ами ако ние 80 тона повече или по-малко, дайте да не се занимаваме и да не правим толкова разходи. Обаче много държа за разделното събиране и справките Ви да бъдат коректни, защото тук ще разберем, че ние по-добре да си хвърляме боклука, отколкото да събираме разделно и да плащаме по 290 евро. По-малко ще ни излезе разхода. Не може да ме убедите г-жо Хаджиева, ама изобщо. Вземете само 4 работни заплата за един месец, вземете колата, вземете наема, който се плаща, изобщо не може да ме убедите. Понеже аз се опитва да отворя очите и на жителите на община Златоград, нека всеки се изправи и да попита: Аз като предадох толкова разделно събрани отпадъци, каква възвращаемост имам? Аз всеки месец предавам една торба от хартия е една торба от пластмаса. Да не говоря, че стъклата ми ги подритват или хартията, ако кашончето е цяло, ето днеска са ми събирали отпадъците и понеже съм оставила един кашон, мъничко кашонче от рутери върху хартиеното са ми го оставили, защото не съм го сгънала, просто не ми се побираше в чувала. Така, че има много какво да се прави и ако някой си мисли, че аз ще мълча в тази зала и по отношение на боклука, няма да се случи таи година. 

Г-жа Угорлиева: Бих искала само да уточня. Може би неправилно съм разбрана, не съм казала, че увеличаването на туристопотока води до генерирането на 80% повече отпадък, напротив, казах че въпреки този увеличен туристопоток, хората в Златоград съумяват да събират разделно и това е факт. Напълно сме съгласни с това, че колкото повече боклук генерираме, толкова по-висока трябва да бъде таксата, за която ние плащаме. Не може ние да поемаме всяка година разходите на хора, които генерират повече отпадък. Много съм съгласна с Вас г-жо Хаджийска, затова принципът „замърсителят плаща“ беше най-обективен. Нека г-жа Хаджиева, да Ви каже, след като г-н Ангелов си каже своето мнение да калка фирми ние отправихме питане относно генерираният разделно събран отпадък за закупуване. Имаме ги тези питания отправени. 

Г-жа Кръстева: Дайте ни ги за заседание.  

Г-н Ангелов: Във връзка с разделното събиране на отпадъци исках да взема отношение, защото изслушах всички мнения до момента. Наистина много съжалявам, че има така, поне аз си направих заключение, че има негативно отношение към тази дейност. Но искам да задам един риторичен въпрос към всички в залата. Представете си, ако нямахме разделно събиране на отпадъци от врата на врата и се наложеше тези 2, 3, 4, 5 чувалчета, които събираме на месец да ги изхвърляме в предоставения ни съд за временно събиране на битов отпадък, така наречените кошове или контейнери. Ей тогава щеше да имаме криза с боклука, бъдете сигурни. 

Г-н Гюнелиев: Вие направихте ли една калкулация дали приходите от разделното събиране са повече отколкото плащаме на депото? За две години аз не съм видял нито един документ. Искам да видя отговорите. На кои фирми сте дали? До заседание да видим питанията. На кои фирми сте предложили да изкупуват отпадъчния материал? Две години подред го говорим едно и също. На кой всички? Аз не съм получил. Аз съм един от работодателите. Защо не съм получил? Те казват, че са направили, а ние не сме получили нищо. Защо не са ни уведомили тогава, като са направили питане?  

Г-жа Хаджиева: Съгласно закона за отпадъците, който община Златоград е длъжна да спазва имаме право да предаваме на лица, като първо са изредени организациите, които са 4 на брой в нашата държава, които ние ежегодно два пъти в годината питаме и те отказват. И вече на второ място са фирми и лица, притежаващи разрешение по чл. 35 от Закона за управление на отпадъците. Всяко друго действие, предаване на отпадък, към фирма, която не притежава е наказуемо. 

Г-н Гюнелиев: Вие защо не сте предоставили информация до сега? 

Г-жа Хаджиева: Ние можем да предоставим. Значи направихме запитване на може би над 100 и няколко фирми. И пак само да повторя, може би се повтарям през годините. За да бъде разделно събрания отпадък във вида, в които ние го събираме, за да става годен за предаване, той трябва да бъде разделян. Пластмасата се дели на HDPE, LDPE, на още други, по цвят, хартията по същия начин се дели. Във вида, в който ние го събираме, това е първоначалното, от дома. Така никоя фирма не желае да го купи. 

Г-н Гюнелиева: Да, де само, че вие го правите разделно отдолу. 

Г-жа Хаджиева: Не, не го разделяме отдолу. Той се взима във вида, в който е. 

Г-н Гюнелиев: Ние го виждаме как се експортира, във вида хартия, пластмаса, найлон, бутилки. Ние го виждаме на камионите.

Г-жа Хаджиева: Но пластмасата не е разделена. Да, хартията е, но пластмасата се разделя на още много видове.

Г-н Гюнелиев: Ние го виждаме, минават зелени, сини бутилки, бели бутилки.

Г-жа Хаджиева: Не, не, аз не знам това кой го прави, но това не го прави община Златоград.  

Настъпи неясен дебат.

Г-жа Хаджиева: Може ли само да отговоря относно количествата отпадъци, тъй като да, виждаме завишение за 2026 , през 2025, но абсолютно всеки един отпадъчен поток има завишение. Има завишение на разделно събраният отпадък, на биоразградимите отпадъци, на текстилните отпадъци, нали съответно и на битовите отпадъци. Тоест не се качва само смесения битов отпадък, който се транспортира до депото в Мадан, а и останалите видове отпадъци. Така, че явно като цяло просто има тенденция в последните няколко години, нали в повишаване на количеството отпадъци. 

Г-н Ангелов: Аз не знам доколко мога да предложа и дали ще се бъде прието от колегите ми. Но вече няколко пъти г-н Гюнелиев казва, че има варианти и знае как да стане, познава фирми. Дори той самият предлага варианти да помогне на администрацията в тази дейност. Защо наистина не се обърнем дори и в неофициални разговори да направим една среща, да го поканим в администрацията, ако наистина имате някакво предложение, което може да ни бъде в помощ, в крайна сметка аз така разбирам и ролята на общинските съветници, да ни подкрепят в трудни моменти. Заповядайте да го обсъдим. Аз лично бих направил един разговор с г-н Гюнелиев да ни даде съвет. 

Г-жа Хаджийски поиска 5 минути почивка.

Г-жа Романова обяви 5 минути почивка. 

Г-жа Романова: Колеги, с кворум от 4 комисии, продължаваме заседанието на постоянните комисии по т. 17 от дневния ред. Имаше доста разисквания. Има ли още някой нещо да каже? Добре, значи да обобщим до заседание искаме всички справки, които бяха поискани и отговори на въпроси. Гласуваме допускане на точката до заседание, тъй като имаме доста неща, които искаме да изчистим на самото заседание. Който е „за“, моля да гласува с вдигане на ръка. 

Комисиите гласуваха точката да бъде допусната до заседание с 7 гласа „за“, 0 „против“ и  0 „въздържал се“

************************************

По т.18 от дневния ред:  Молби и жалби от жители на Община Златоград;

Г-жа Романова даде думата на г-жа Кръстева.

· Молба с вх.№ ОС-1039/23.12.2025г., относно: Продажба на райски газ.

Г-жа Кръстева: Има отговор от кмета на общината, че се работи по превенцията. Има изпратено писмо и до полицията, но от полицията нямаме отговор дали имаме заведения, в които е забелязано да се продава райски газ, направени ли са проверки и дали имаме някакви резултати. 

· Молба от З. К. с вх.№ ОС-1034/16.12.2025г., относно: Опасност от срутване на подпорна стена в с. Долен.

Г-жа Кръстева информира, че има отговор, който му е изпратен.

· Молба от собственици на таксита в община Златоград, с вх.№ ОС-54/19.01.2026г., относно: Липса на достатъчен брой стоянки за такситата.

Г-жа Кръстева: Какъв е реда и начина за определяне на местостоянките на такситата? Колко таксита имаме регистрирани на територията на общината и колко стоянки? Дали има възможност да удовлетворим молбата от собствениците на таксита н община Златоград? Какъв е рада за предоставяне на местостоянки? 

Г-жа Чаушева: Аз само ще съобщя това, което ми е известно. Доколкото разбрах, вчера е получена тази молба и господата пишат за среща, в която да се изяснят тези неща. Така, че предстои. До колкото ми е известно десет или единадесет таксиметрови фирми или шофьори има регистрирани. Три са местостоянките определени. Сега много отдавна са били определени. Те са с подробния устройствен план са определени да са точно на мястото до общинската автоспирка. Предполагам, че има възможност за разговори, ще изслушаме и техните предложения и ще ви информираме на по-късен етап дали е възможно, къде да има още такива стоянки. 

Г-жа Кръстева: Ако е възможно до провеждане на заседанието да ни дадете отговор по какъв начин се определят местостоянките на такситата и ако до тогава е възможно да проведете и срещата с представители на искащите притежатели на таксита, ще е добре да ни информирате.    

· Молба от М. Б., с вх.№ ОС-34/15.01.2026г., относно: Срутена част от подпорна стена към реката. 

Г-жа Кръстева: Предприети ли са някакви действия от страна на администрацията, възможно ли е да бъдат включени към бедствия и аварии и какво може да се направи, за да спрат притесненията на хората? Защото описаното от тях е наистина е притеснително.

Инж. Хаджийски: Предприехме следните мерки. С двама инженер конструктори сме ходили на място поотделно, съвместно и аз и двамата. Терена наблюдавам от няколко седмици, от както М. Б. ми се обади и сме ходили. Следна е ситуацията: пред неговата стена, подпорната стена в речно корито се е образувало едно голямо водно количество, което е от времето, с течение на дъждовете и това водно количество явно е подкопало основата на стената, където се е образувало вече пропадане на пръст от вътрешна стена на имота от градината. Вече трета седмица нивото си стои едно и също, не е спаднал терена. Значи най-вероятно отдолу е имало пръст, защото баластра водата, каквото е могло си е изело, за момента е в застой. Дадено му е устно решение да се заскали от неговата страна, с камъни и с малко бетон. Касае няма и половин кубик камъни и  една торба цимент да се обърка и да се засипе и след това горе долу 50-60 см. пръст, за да може да се ползва градината. На пролет, когато дъждовете намалеят или лятото, вече може да се влезне в реката, да се направи по-обстоен оглед за тази стена и най-вероятно да се, нашето виждане е да се направи едно заскаляване на самата стена, да се укрепи допълнително вече от към речното корито, за да не се получават тези. Но няма опасност за сградата и за градината за момента. 

Г-жа Кръстева: Ако е възможно това да бъде писмен отговор, за да кажем какви действия ще предприемем, за да се успокоят жителите на общината.     

· Молба от „С*****-**“ Е***, с вх.№ ОС-35/15.01.2026г., относно: Нов договор за учредяване право на строеж в УПИ Х.36.308, кв. 149 по ПУП на гр. Златоград

Г-жа Кръстева информира, че няма постъпил отговор от кмета на общината. Добави, че ще очаква и ще бъде включено отново. 
 

· Молба от Т. М., Председател на РО Смолян към Съюза на слепите в България, с вх.№ ОС-1044/29.12.2025г., относно: Предоставяне на помещение за дейност на Териториалната организация на слепите гр. Златоград

Г-жа Кръстева информира, че няма постъпил отговор от кмета на общината.
· Жалба от В. Ч., с вх.№ ОС-1042/29.12.2025г., относно: ул. „Васил Левски“ с. Старцево

Г-жа Кръстева информира, че няма постъпил отговор от кмета на общината. Попита някой ще даде ли отговор. 
Г-жа Чаушева: Както знаем г-н Ч***** пише всяка седмица, едни и същи предложения предлага, но решението, което му е съобщено е че преписката по изменение на подробния устройствен план, който кмета беше възложен е прекратена поради липса на съгласие на пряко заинтересованите лица. Така, че и тази жалба и следващата, която тук сте включили, те повтарят предложения, искания дадени и по-рано. Няма нови обстоятелства, ние няма какво ново да напишем.
Г-жа Кръстева: Той има конкретно ново предложение.
Г-жа Чаушева: То е давано и преди. Тези предложения са от може би много дълго време, но няма нови обстоятелства, няма…преписката е прекратена. 
Г-жа Кръстева: Тази преписка има ново предложение, което той прави аналогия с друг обект и това е със съвсем ново предложение. Аз ще Ви помоля да предоставите писмен отговор до заседанието на Общински съвет.   
· Жалба от родители на деца трениращи в ПК „З********“ с вх. № ОС-999/08.12.2025г.

Г-жа Кръстева информира, че в почивката с г-н Ангелов са изяснили, че са проведени разговори. 

· Подписка от жители на с. Старцево с вх.№ ОС-1002/09.12.2025г., относно: Ограничаване на скоростта на МПС по улица „Маврузия“

Г-жа Кръстева информира, че няма постъпил отговор от кмета на общината.

Г-жа Чаушева: Само да кажа, че заседанието на комисията по безопасност на движението беше в края на ноември. Не е насрочвано друго заседание. Обикновено е през три месеца, така че предстои да бъде разгледано. 

Г-жа Кръстева: Ще помоля да ни уведомите за решението. 

· Заявление от М. М., с вх.№ ОС-1013/11.12.2025г., относно: поставяне на огледало на ул. „Стефан Стамболов“ срещу изхода на ул. „Марица“ с цел осигуряване на безопасността на движението. 

Г-жа Кръстева: Искахме да предоставим средства за огледало за обратно виждане, обаче Вие казахте, че имате достатъчно средства и ще бъде поставено такова, но до момента огледалото не е поставено. Моля за отговор от Ваша страна.  

Г-жа Чаушева: На миналото заседание казах, че имаме решение на Общинската комисия по безопасност на движението, протокола е публичен, публикуван е, предоставен е на кмета, така че предстои изпълнението му. Не мога да кажа час, ден, кога ще бъде изпълнено. 

·  Жалба – отговор от В. Ч., с вх.№ ОС-877/22.10.2025г., относно: Ул. „Васил Левски“ с. Старцево. 

Г-жа Кръстева помоли за писмен отговор. 

· Заявление от В. Ц., с вх.№ ОС-885/24.10.2025г., относно: Уширяване на улична отсечка в с. Ерма река.

Г-жа Кръстева информира, че няма постъпил отговор от кмета на общината. Помоли за отговори. 

Инж. Хаджийски каза, че е включена в проекта за инвестиционна програма за 2026 година. 

***************************

По т.19 от дневния ред:  Други

· Писмо относно: Изпращане на документи във връзка с проведено на 12.01.2026 г. извънредно неприсъствено заседание на Общото събрание на Асоциацията по ВиК на обособената територия, обслужвана от „В**“ Е*** гр. Смолян, с вх.№ ОС-17/13.01.2026г., постъпили от Областен управител на област Смолян и Председател на Асоциация по ВиК на обособена територия обслужвана от „В**“ Е*** гр. Смолян.

Не постъпиха въпроси и коментари. 
· Доклад № ДИД4-СМ-18-[1]/28.11.2025г. на Агенция държавна финансова инспекция за извършена финансова инспекция на С* „С*. к*** Б***** *“ с. Старцево, общ. Златоград, с вх.№ ОС-45/15.01.2026г.

Г-жа Кръстева информира, че доклада е на разположение в Общински съвет, не е публикуван на сайта, всеки общински съветник може да се запознае с него в деловодството на Общински съвет. 

***********************************************

По т.20 от дневния ред:  Молби за еднократна финансова помощ.
Г-жа Романова обяви режим на закрито заседание. 

Г-жа Романова предложи молбите за еднократна помощ да се допуснат до заседание. 


Комисиите гласуваха молбите за еднократна помощ да се допуснат до заседание с 7 гласа „за“, 0 „против“ и  0 „въздържал се“



Поради изчерпване на дневния ред, госпожа Романова  закри съвместното заседание на постоянните комисии към Общински съвет – Златоград.





ЙОРДАНКА РОМАНОВА
Председателстващ постоянните комисии
На Общински съвет  Златоград

